CELEX: 22021D0020
Language: lt
Date: 1608595200000
Title: AKR ir ES ambasadorių komiteto sprendimas Nr. 3/2020 2020 m. gruodžio 22 d. kuriuo pratęsiami Bendradarbiavimo žemės ūkio ir kaimo srityse techninio centro (CTA) vykdomosios valdybos narių įgaliojimai [2021/20]

2021 1 12   
               
               
                  LT
               
               
                  Europos Sąjungos oficialusis leidinys
               
               
                  L 10/8
               
            
         AKR IR ES AMBASADORIŲ KOMITETO SPRENDIMAS Nr. 3/2020
         2020 m. gruodžio 22 d.
         kuriuo pratęsiami Bendradarbiavimo žemės ūkio ir kaimo srityse techninio centro (CTA) vykdomosios valdybos narių įgaliojimai [2021/20]
         AKR IR ES AMBASADORIŲ KOMITETAS,
         atsižvelgdamas į Partnerystės susitarimą tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių (1), ypač į jo III priedo 2 straipsnio 5 dalį,
         atsižvelgdamas į 2013 m. lapkričio 7 d. AKR ir ES ambasadorių komiteto sprendimą Nr. 5/2013 dėl Bendradarbiavimo žemės ūkio ir kaimo srityse techninio centro (CTA) statuto (2), ypač į jo priedo 5 straipsnio 4 dalį,
         kadangi:
         
                     (1)
                  
                  
                     CTA statuto 5 straipsnio 4 dalyje nustatyta, kad Bendradarbiavimo žemės ūkio ir kaimo srityse techninio centro (CTA) vykdomosios valdybos narius skiria AKR ir ES ambasadorių komitetas, laikydamasis savo nustatytų procedūrų, ne ilgesniam kaip penkerių metų laikotarpiui ir atlieka laikotarpio vidurio peržiūrą;
                  
               
                     (2)
                  
                  
                     pagal AKR ir ES partnerystės susitarimo 95 straipsnio 1 dalį šis susitarimas turėjo nustoti galioti 2020 m. vasario 29 d.;
                  
               
                     (3)
                  
                  
                     vadovaujantis 2019 m. gruodžio 17 d. AKR ir ES ambasadorių komiteto sprendimu Nr. 3/2019 priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį (3), AKR ir ES partnerystės susitarimo nuostatų taikymas buvo pratęstas iki 2020 m. gruodžio 31 d. arba kol įsigalios naujasis susitarimas, arba kol Sąjungos ir AKR valstybių naujasis susitarimas bus pradėtas laikinai taikyti, priklausomai nuo to, kuri diena ankstesnė;
                  
               
                     (4)
                  
                  
                     vadovaujantis 2020 m. vasario 24 d. AKR ir ES ambasadorių komiteto sprendimu Nr. 1/2020 dėl Bendradarbiavimo žemės ūkio ir kaimo srityse techninio centro (CTA) vykdomosios valdybos narių ir direktoriaus skyrimo (4), Vykdomosios valdybos narių įgaliojimai baigiasi 2020 m. gruodžio 31 d.;
                  
               
                     (5)
                  
                  
                     vadovaujantis 2020 m. gruodžio 4 d. AKR ir ES ambasadorių komiteto sprendimu Nr. 2/2020 iš dalies pakeisti AKR ir ES ambasadorių komiteto sprendimą Nr. 3/2019 siekiant priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį (5), AKR ir ES partnerystės susitarimo nuostatų taikymas buvo pratęstas iki 2021 m. lapkričio 30 d. arba kol įsigalios naujasis susitarimas, arba kol Sąjungos ir AKR valstybių naujasis susitarimas bus pradėtas laikinai taikyti, priklausomai nuo to, kuri diena ankstesnė;
                  
               
                     (6)
                  
                  
                     CTA vykdomosios valdybos narių įgaliojimai turėtų būti pratęsti,
                  
               NUSPRENDĖ:
         
            1 straipsnis
            Nedarant poveikio vėlesniems sprendimams, kuriuos AKR ir ES ambasadorių komitetas turėtų priimti atsižvelgiant į savo prerogatyvas, toliau išvardytų asmenų, kurie yra CTA vykdomosios valdybos nariai, įgaliojimai pratęsiami iki 2021 m. lapkričio 30 d.:
            
                        —
                     
                     
                        prof. Augusto Manuel CORREIA,
                     
                  
                        —
                     
                     
                        David HUNTER,
                     
                  
                        —
                     
                     
                        Helena JOHANSSON,
                     
                  
                        —
                     
                     
                        Abel KPAWILINA-NAMKOISSE,
                     
                  
                        —
                     
                     
                        dr. Boitshoko NTSHABELE ir
                     
                  
                        —
                     
                     
                        Frederike PRAASTERINK.
                     
                  
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. gruodžio 22 d.
            
               
                  AKR ir ES ambasadorių komiteto vardu
               
               
                  Pirmininkas
               
               Michael CLAUSS
            
         
         
            (1)  OL L 317, 2000 12 15, p. 3.
         
            (2)  OL L 309, 2013 11 19, p. 50.
         
            (3)  OL L 1, 2020 1 3, p. 3.
         
            (4)  OL L 72, 2020 3 9, p. 26.
         
            (5)  OL L 420, 2020 12 14, p. 32.